කටුනායක ෂට්ල් බස් සේවාව තාවකාලිකව නතර කරයි
කටුනායක ගුවන්තොටුපළේ සිට කොළඹ  කොටුව දුම්රිය ස්ථානය වෙත සහ මාකුඹුර බහුවිධ ප්රවාහන මධ්යස්ථානය වෙත ඉකුත් 15 වැනිදා ආරම්භ කළ සුඛෝපභෝගී බස් රථ සේවාව Air Port Terminal Shuttle Service ඊයේ 19දා උදෑසන 1100 පමණ සිට තාවකාලිකව නවතා දැමීමට පියවර ගත් බව කටුනායක ගුවන්තොටුපළ කාර්ය භාර නිලධාරිවරයා පැවසීය මෙම බස් රථ සේවාව ආරම්භ කළ සැණින් ඊට එරෙහිව ගුවන්තොටුපළ  කොටුව පෞද්ගලික සුඛෝපභෝගී බස් රථ සංගමය විරෝධතා ඉදිරිපත් කරමින් බස් රථ වර්ජනයක් ආරම්භ කර තිබුණි ඊට අමතරව ඔවුන් ප්රවාහන සහ මහාමාර්ග අමාත්යාංශය සහ මැතිවරණ කොමසාරිස් කාර්යාලය වෙත ගොස් සිය විරෝධතා ඉදිරිපත් කර තිබුණි මෙම විරෝධතාවට කටුනායක ගුවන්තොටුපළ කුලී රථ ධාවන සංගම් ද සහයෝගය පළ කර තිබූ අතර මේ සියල්ල සලකා බලා එම සුඛෝපභෝගී බස් රථ ධාවනය ආරම්භ කර දින 04 කට පසුව නවතා දැමීමට පියවර ගෙන තිබේ එසේ නවතා දැමූ බස් රථ වෙනුවට කටුනායක ගුවන්තොටුපළ  කොළඹ කොටුව අතර ධාවනය වන සුඛෝපභෝගී බස් රථ සංගමයේ දිනකට ධාවනයෙන් ඉවත් වන බස් රථ 10ක් කටුනායක ගුවන්තොටුපළේ සිට කොළඹ කොටුව දුම්රිය ස්ථානය වෙත සහ මාකුඹුර බහුවිධ ප්රවාහන මධ්යස්ථානය වෙත ධාවනය කරවීමට නියමිත බැව් ගුවන්තොටුපළ පෞද්ගලික සුඛෝපභෝගී බස් රථ සංගමයේ සභාපති ඉන්දික ගුණසේකර මහතා පැවසීයකටුනායක  ටී කේ ජී කපිල